Chelmsford
Chelmsford (čita se Čelmsford) je grad od 113,050 na istoku Engleske, on je i administrativni centar Grofovije Essex i distrikta City of Chelmsford.

Geografske karakteristike 

Chelmsford leži u centru Essexa u regiji Istočna Engleska, u dolini rijeke Chelmer, udaljen 51 km sjeveroistočno od Londona.

Historija 

Chelmsford leži na rimskom naselju Caesaromagus, koje je naknadno otkriveno. 

Za srednjeg vijeka - 1199. Chelmsford je dobio kraljevskom poveljom status trgovišta. 

Od 1227. u Chelmsfordu zasjeda redovito sud (assizes) Grofovije Essex, tad je i postao administrativni centar Essexa.

Biskupija Chelmsford, osnovana je 1914., njen teritorij se podudara sa Grofovijom Essex. Nakon tog je dotadašnja parohijska crkva iz 15. vijeka - 1951. proglašena katedralom biskupije. 

Guglielmo Marconi je uz podršku lokalnih vlasti osnovao svoju telegrafsku kompaniju koja je 23. februara 1920. kao prva na svijetu počela redovno emitirati bežičnu telegrafiju.

Privreda 

Današnji Chelmsford je prije svega centar trgovine poljoprivrednim proizvodima - naročito žitaricama. Grad ima i nešto industrije (prehrambena, elektronika), to kao i rad u lokalnoj administraciji osigurava posao najvećem broju zaposlenih.

Pobratimski gradovi 

, Annonay
, Backnang
, Wuxi

Izvori

Vanjske veze 

 Chelmsford City Council 

Gradovi u Engleskoj
Essex